На основу члана 51. Закона о основама својинскоправних односа ("Службени лист СФРЈ", бр. 6 од 8. фебруара 1980, 36 од 29. јуна 1990, "Службени лист СРЈ", број 29 од 26. јуна 1996. и "Службени гласник РС", број 115 од 27. децембра 2005 - др. закон), члана 32. Закона о локалној самоуправи („Службени гласник РС“, бр. 129 од 29. децембра 2007, 83 од 5. августа 2014 - др. закон, 101 од 16. децембра 2016 - др. закон, 47 од 20. јуна 2018, 111 од 25. новембра 2021 - др. закон), решавајући о захтеву Михаила Јевремовића, за установљавање права трајне службености, на седници одржаној дана 22. јуна 2023. године, донела је

**ОДЛУКУ О КОНСТИТУИСАЊУ**

**ПРАВА ТРАЈНЕ СЛУЖБЕНОСТИ**

1.  **УСТАНОВЉАВА СЕ**право трајне службености, **без накнаде**, на **целој катастарској парцели број 4523/231 КО Чајетина**, површине 57 м2, врсти земљишта-градско грађевинско земљиште, по култури-ливада 7. класе, у својини Јевремовић Михаила из Београда, улица Милешевска број 32, Број ЛК: 009791396 **ЈМБГ: 1308982710187**, издате од ПС Врачар, јер предметна катастарска парцела фактички на терену представља улицу у насељеном месту Златибор.

2. На основу ове одлуке, након њеног ступања на снагу, у Катастру непокретности као јавном регистру о непокретностима и правима на њима, извршиће се упис права трајне службености пролаза на целој катастарској парцели број 4523/231 КО Чајетина у корист Општине Чајетина.

3.Ова одлука ступа на снагу осмог дана од дана објављивања у Службеном листу Општине Чајетина.

***О б р а з л о ж е њ е***

Одељењу за урбанизам и имовинскоправне послове Општинске управе Чајетина, обратио се Михаило Јевремовић из Београда, улица Милешевска број 32, захтевом за закључење Уговора о заснивању права службености у корист Општине Чајетина. У предметном захтеву подносилац наводи да је комисија за планове Општине Чајетина у поступку разматрања урбанистичког пројекта бр: 353-803/2022-03, донела извештај (бр:06-21/2023-03), којим је утврдила да је потребно на кат. парцели број 4523/231 КО Чајетина уписати терет, право службености пролаза, према фактичком стању.

            Поступајући по наведеном захтеву, утврђено је следеће чињенично стање.

            Михаило Јевремовић је власник непокретности-катастарских парцеле број 4523/231 КО Чајетина, површине 57 м2, уписаној у Лист непокретности број 8422 КО Чајетина, по врсти градско грађевинско земљиште, по култури ливада 7. класе.

На усменој расправи одржаној 19. маја 2023. године, изјаснио се Михаило Јевремовић који је остао при свему у поднетом захтеву и Оптински правобранилац Синиша Булатовић који је изјавио да је сагласан са устанвљењем трајне службенсоти, на начин који је предложио овде власник, односно без накнаде. На усменој расправи одржаној 14. јуна 2023. године, подносиоц захтева Михаило Јевремовић изјаснио се да је сагласан да се трајна службеност упише на целој кат. парцели 4523/231 КО Чајетина и то без накнаде, као и да општина Чајетина на предметној кат. парцели може предузимати све радње, одржавања, асфалтирања и друге неопходне радове, као да је парцела у јавној својини Општине Чајетина, односно да се према истој треба односити као добар домаћин.

               У конретном случају, утврђено је да предметна кат. парцела представља део улице у насељеном месту Златибор, а како је Комисија за планове Општине Чајетина, на седници одржаној 10. априла 2023. године, једногласно усвојила записник у коме је наведено да је потребно на кат. парцели број 4523/231 КО Чајетина уписати терет према фактичком стању-задржава се постојећа улица, тим се доношећем предметне одлуке штити интерес Општине Чајетина.

            Наведена службеност ће се вршити на начин којим се најмање оптерећује послужно добро.

Чланом 49. Закона о основама својинскоправних односа, прописано је да је стварна службеност право свакодобног власника једне непокретности-повласно добро, да за потребе те непокретности врши одређене радње на непокретностима другог влсника-послужно добро, или да захтева од власника послужног добра да се уздржава од радњи које би могао да чини на својој непокретности, као и да се службеност установљава на одређено време или на одређено доба године

            Чланом 50 . ставом 1. Закона о основама својинскоправних односа предвиђено је да се службеност врши на начин који најмање оптерећује послужно добро-принцип рестрикције, те је одлучено као у ставу 1. изреке ове одлуке.

            Чланом 51. Закона о основама својинскоправних односа, предвиђено је да се стварна службеност стиче правним послом, одлуком државног органа или одржајем, и одлучено је као у ставу 1. изреке ове одлуке.

             У ставу 2. изреке ове одлуке, одлучено је на основу члана  52. Закона о основама својинскоправних односа,  којим је предвиђено  да се стварна службеност стиче уписом у јавну књигу о непокретностима и правима на њима, или на други одговарајући начин.

            У конретном случају, утврђено је да предметна катастарска парцела представља улицу у насељеном месту златибор, која је у сталној употреби и да на истој треба уписати трајну службеност у корист Општине Чајетина, како и сам подносилац захтева наводи.

            На основу напред наведеног, одлучено је као у изреци ове одлуке.

**СКУПШТИНА ОПШТИНЕ ЧАЈЕТИНА**

**Број: 463-22/2023-02 од 22. јун 2023. године**

**ПРЕДСЕДНИК**

**СКУПШТИНЕ ОПШТИНЕ,**

***Арсен Ђурић***